[{"text_idx": "#000003", "text": "Bizikaitarrak eta lapurtarrak izan dira nagusi Elizondoko UGAREIN Xistera zirkuitoko torneoan. Barinagarenteria eta Mandiola maila nagusian, eta Ibarluzea eta Sorozabal, gazteetan, izan dira garaile. Igande goizean jokatu ziren kanporaketak, kinielak izan ziren, 15 tantora, eta goizean garaipena lortu zuten bikote berak izan ziren arratsaldean ere nagusi izan zirenak."}, {"text_idx": "#000004", "text": "Goizeko kanporaketetan Ibarluzea eta Sorozabal izan ziren irabazle gazte mailan, eta eurekin batera Gandiaga eta Etcheverry sailkatu ziren arratsaldeko finala jokatzeko. Emozio handia izan zuen maila honek. Gazteetan, berdintsuna handia izan baldin bazen, maila nagusian oraindik eta handiagoa izan zen eta azkeneko txanpara laubat bikote sartu ziren finala jokatzeko aukerekin. Azkenean, Barinagarenteria eta Mandiola izan ziren onenak, baina tanto batera bigarren sailkatu ziren Etcheberry eta Zugaitz. Bikoteen zozketa, betiko moduan, saioa hasi baino ordu bat lehenago egin zen."}, {"text_idx": "#000011", "text": "2021eko zirkuituaren Finalak jokatzeko prest\nLazkaok berriro ere Zestan aritzeko aukera izango du\nXisteran aritzen diren pilotariak gehiengoa izan dira Gipuzkoako Herriarteko finalean"}]